**YHDESSÄ ITÄ-SAVOSSA OSTOPALVELUKILPAILUTUS**

***Yhdessä Itä-Savossa***-hanke julistaa kilpailutettavaksi seuraavan ostopalvelun

|  |  |
| --- | --- |
| **Nimetty kilpailutuspaketti** | ***Yhdessä vapaaehtoisena*** *-ostopalvelupaketti* |
| **Tarjouksen yksilöity kohde** | ***Yhdessä Itä-Savossa****-hanke järjestää elo-lokakuussa 2020 laajan* ***Yhdessä vapaaehtoisena*** *-vapaaehtoistyön rekrytointikampanjan, jonka puitteissa innostamme ihmisiä mukaan vapaaehtoistyöhön, annamme vapaaehtoistyöstä kiinnostuneille kansalaisille perusvalmennuksen vapaaehtoistyön tekemiseen sekä järjestämme ”Vapaaehtoisten pestuumarkkinat”, joiden puitteissa Savonlinnan seudun eri vapaaehtoistyön järjestäjätahot esittelevät omaa vapaaehtoistyötään valmennukseen osallistuville uusille vapaaehtoisille.*  *Pyydämme nyt ostopalvelutarjouksia* ***Yhdessä vapaaehtoisena*** *-vapaaehtoistyön valmennusosuuden toteuttamiseen.*  *Kyseessä on syys-lokakuussa toteutettava neljän arki-illan valmennuskokonaisuus, jonka puitteissa vapaaehtoistyöstä kiinnostuneelle kansalaisten ryhmälle:*  *1. selkeytetään vapaaehtoistyön perusajatus ja ”syvin olemus”*  *2. valmennetaan osallistujat siihen, millaisia kohtaamisia vapaaehtoistyössä voi tapahtua*  *3. läpikäydään vapaaehtoistyöntekijän asema, vastuu ja oikeudet*  *4. käsitellään sitoutumisen merkitys vapaaehtoistoiminnassa ja vapaaehtoistyöntekijän oman toimintahyvinvoinnin ylläpito.*  ***Yhdessä vapaaehtoisena*** *-vapaaehtoistyön valmennuspaketissa pyydämme tarjousta em. neljän koulutusillan kokonaisuudesta.*  *Ostopalvelutarjouksen tulee pitää sisällään kouluttajan kaikki kulut. Muista koulutukseen liittyvistä järjestelyistä ja niistä aiheutuvista kuluista (tilat, markkinointi yms.) vastaa Yhdessä Itä-Savossa-hanke.* |
| **Ostopalvelutoiminnan kohderyhmä/kohderyhmät** | *Vapaaehtoistyöntekijäksi valmennettavat, jotka tulevat toimimaan vapaaehtoistyössä erityisesti Yhdessä Itä-Savossa-hankkeen kohderyhmien parissa.*  *Yhdessä Itä-Savossa -hankkeen kohderyhmät ovat:*  *Lapset, nuoret ja heidän perheensä*  *Koronavirusepidemian vuoksi työsuhdestatuksen muutoksesta tai sen uhasta kärsivät henkilöt (erityisesti lomautus, työttömyys tai muu vastaava muutos)*  *Työtehtävässään ”etulinjan toimintaan” osallistuvat vapaaehtoiset ja työntekijät*  *Koronavirusepidemian erityiset riskiryhmät (perussairautensa, ikänsä tms. syyn vuoksi).*  *Tarjous voi olla kohdennettu myös johonkin/osaan edellä esitellyistä Yhdessä Itä-Savossa-hankkeen kohderyhmistä.* |
| **Ostopalvelutoiminnan maantieteellinen toteutusalue** | *Enonkoski, Rantasalmi, Savonlinna ja Sulkava.* |
| **Hinnoittelu** | *Hinnat ilmoitetaan verottomana ostopalvelupaketin kokonaishintana, joka tulee kuitenkin tarjouksessa eritellä tärkeimpiin kulueriin.* |
| **Laskutus ja maksuehdot** | *Laskutus tapahtuu tilaajan käytännön mukaisesti.*  *Maksuehto on laskun saapumisesta lukien 14 päivää netto* |
| **Tarjoajan kelpoisuus** | *Tarjoajan tulee olla yhdistys, järjestö, osuuskunta, yritys, ammatinharjoittaja tai julkisyhteisö.*  *Mikäli tarjouksen mukainen toiminta on suunniteltu toteutettavaksi useamman toimijan toteuttajakonsortion kautta, toimii yksi näistä hankkeen hakijana ja sopimusosapuolena* |
| **Tarjous tulee olla voimassa** | *31. 10. 2020 saakka* |
| **Tarjouksen sisältö** | *Tarjous tulee tehdä tätä varten laaditulla Yhdessä Itä-Savossa-hankkeen* [*tarjouslomakkeella*](https://yhdessaitasavossa.yhdistysavain.fi/tarjouskilpailut/) *tätä tarjouspyyntöä vastaavassa muodossa sisältäen vähintään tässä tarjouspyynnössä ja tarjouslomakkeessa vaaditut tiedot.* |
| **Ostopalvelutarjouksen**  **jättöosoite** | *Sähköisesti* [*tämän linkin*](https://www.yhdessaitasavossa.fi/tarjouskilpailut) *kautta.* |
| **Ostopalvelutarjouksen**  **viimeinen jättöpäivä** | *31. 8. 2020 klo 16.00* |
| **Hankinnassa käytettävä valintaperuste** | *Kokonaistaloudellinen edullisuus*  *Tarjouksista valitaan toteutukseen kokonaistaloudellisesti edullisin tarjous/edullisimmat tarjoukset, jota määritellessään* *Yhdessä Itä-Savossa-hanke ottaa (Laki julkisista hankinnoista ja käyttöoikeussopimuksista 1397/2016 93§:n mukaisesti) huomioon erityisesti tarjouksen, joka on hinta-laatusuhteeltaan paras painottaen erityisesti lain ko. pykälän mukaisesti tarjotun toiminnan laadullisia, yhteiskunnallisia ja sosiaalisia näkökohtia sekä innovatiivisia ominaisuuksia.*  *Valinnassaan Yhdessä Itä-Savossa-hanke ottaa huomioon myös hankintasopimuksen toteutukseen osoitetun henkilöstön pätevyyden ja kokemuksen sekä henkilöstön organisoinnin sekä useamman toimijan yhteistyön toiminnan toteutuksessa.*  *Yhdessä Itä-Savossa-hanke painottaa tarjouksia arvioidessaan ja hankintapäätöksiä tehdessään tarjouksen euromäärää 40% ja sisällöllisiä asioita 60%.* |
| **Kansallinen hankintailmoitus** | *Ei* |
| **Tarjousmenettely** | *Avoin menettely* |
| **Sopimusehdot** | *Mikäli tarjous kohdentuu kohderyhmän, maantieteellisen rajauksen tai toteutettavaksi esitetyn toiminnan osalta kovin rajattuun osaan kyseisen palvelupaketin kokonaisuutta, varaa Yhdessä Itä-Savossa-hanke itselleen mahdollisuuden neuvotella samankaltaisten hanke-ehdotusten kesken parhaan mahdollisen yhteisen toteutuskokonaisuuden.*  *Valitun tarjoajan kanssa tehdään kirjallinen sopimus ja hankintasopimus syntyy vasta, kun sopimus on allekirjoitettu. Tarjouspyyntöä ja tarjousta käytetään sopimuksen teon pohjana.*  *Osapuolilla on oikeus purkaa sopimus kokonaan tai osittain, jos toinen osapuoli olennaisesti rikkoo sopimusvelvoitteitaan eikä kohtuullisessa ajassa korjaa laiminlyöntiään kirjallisesta huomautuksesta huolimatta.*  *Kumpikaan osapuoli ei saa siirtää tehtyä sopimusta kolmannelle osapuolelle ilman toisen osapuolen kirjallista suostumusta.*  *Mikäli tarjouspyynnössä, tarjouksessa ja ostopalvelusopimuksessa on keskenään ristiriitaisia tietoja, asiakirjojen noudattamisjärjestys on seuraava: ostopalvelusopimus, tarjouspyyntö ja tarjous.*  *Osapuolet sitoutuvat siihen, että sopimuskauden aikana tapahtuvista toiminnan oleellisista muutoksista (esimerkiksi olennaisten organisaatio- ym. muutosten vuoksi) ilmoitetaan viipymättä toiselle sopijapuolelle.* |
| **Ostopalvelupäätöksen julkaiseminen** | *Hyväksytyistä ostopalvelusopimuksista otetaan yhteyttä tarjoajaan 2. 9. 2020 klo 16.00 mennessä.*  *Hyväksytyt ostopalvelupaketit julkaistaan välittömästi toteutussopimuksen solmimisen jälkeen Yhdessä Itä-Savossa-hankkeen* [*kotisivulla*](https://yhdessaitasavossa.yhdistysavain.fi/tarjouskilpailut/) *ja Savonlinnan Seudun Kolomonen ry:n* [*hankesivulla*](https://www.kolomonen.fi/yhdessa-ita-savossa-hanke/)*.* |
| **Lisätietoja** | *Yhdessä Itä-Savossa-hankkeen ostopalvelusopimusten hakemisesta ja toteutuksesta: Savonlinnan Seudun Kolomonen ry, projektiassistentti Maarit Kosonen, puhelin 044 713 1095, sähköposti* [*maarit.kosonen@kolomonen.fi*](mailto:maarit.kosonen@kolomonen.fi) *tai projektipäällikkö*  *Kimmo Käärmelahti, puhelin 044 741 9820, sähköposti* [*kimmo.kaarmelahti@kolomonen.fi*](mailto:kimmo.kaarmelahti@kolomonen.fi) |